San Salvador (ostrov)

San Salvador je ostrov na Bahamách. Všeobecne sa predpokladá, že ide o miesto, kde Krištof Kolumbus 12. októbra 1492 prvýkrát pristál na americkom kontinente.

Ostrov má rozlohu  a žije na ňom okolo tisícky obyvateľov.http://thebahamasguide.com/islands/san-salvador/ Tvorí jeden z tridsiatich dvoch dištriktov Bahám, správnym centrom je Cockburn Town. Reliéf ostrova je plochý, vnútrozemie vypĺňa rad jazier so slanou i sladkou vodou.http://www.newark.osu.edu/facultystaff/personal/jstjohn/Documents/Rocks-and-Fossils-in-the-Field/San-Salvador,Bahamas-inland-lakes-and-ponds.htm Sídli tu biologická výskumná stanica Gerace Research Centre.http://www.geraceresearchcentre.com/ Množstvo pláží láka na San Salvador turistov, ostrov má vlastné letisko, ktoré využíva pravidelná linka z letiska Fort Lauderdale-Hollywood v Hollywoode.

Ostrov sa pôvodne volal Watling Island podľa anglického piráta Johna Watlinga, ktorý tu mal v 17. storočia svoju základňu. V roku 1925 komisia historikov vyhlásila, že ide s najväčšou pravdepodobnosťou o miesto, ktoré Kolumbus vo svojom denníku nazýva San Salvador, preto dostal ostrov oficiálne toto pomenovanie.http: // www. geographia.com/bahamas/bsssin01.htm Kolumbus priplával pochopiteľne od východu, ale koralové útesy mu neumožnili pristáť na východnom pobreží, preto oboplával severný výbežok ostrova a vylodil sa na mieste známom ako Riding Rock, kde dnes stojí kamenný kríž. Domorodí Taínovia ostrov nazývali Guanahaní, Kolumbus ho pomenoval San Salvador (čo znamená „Svätý Spasiteľ“).http://www.national-geographic.cz/detail/krystof-kolumbus-lesk-a-bida-nejslavnejsiho-moreplavce-45991/ Niektoré teórie však Guanahaní stotožňujú s ostrovmi Samana Cay, Cat Island alebo Grand Turk.http://www.christopher-columbus.eu/landfall.htm

 Literatúra 
 Richard Halliburton: Za novými svety. Orbis, Praha 1970.

 Referencie 

 Externé odkazy 
 Http://www.bahamas.com/islands/san-salvador
 Http://www.peterloud.co.uk/bahamas/salvador.gif 

 Zdroj 

Kategória:Bahamy